**Brittany Anne Murphy-Monjack** (pikenavn **Bertolotti**; født 10. november 1977, død 20. desember 2009) var en amerikansk skuespiller, og sanger.

Biografi
--------

### Oppvekst

Murphy ble født i Atlanta i Georgia. Foreldrene hennes ble skilt kort tid etter at hun ble født, og hun vokste opp hos sin mor i Edison i New Jersey og i Burbank i California. Da hun var ni år gammel fikk hun en sangrolle i musikalen *Les Misérables*, og innen hun fylte tretten hadde hun kontrakt med en manager.

### Karriere

Murphy opptrer på et show ombord i USS «Nimitz»
Murphy fikk sin første rolle i Hollywood da hun var fjorten år gammel, som «Brenda Drexell» i TV-serien *Drexell's Class*. Senere fikk hun rollen som «Molly Morgan» i den kortlivede serien *Almost Home*. Hun var også vokalist i bandet *Blessed With Soul* tidlig på 1990-tallet.

Etter dette medvirket hun i flere populære filmer, deriblant *Clueless* (1995), *8 Mile* (2002) og *Uptown Girls* (2003). Hun var også med i flere TV-serier, blant annet *Sister, Sister*, *Boy Meets World*, og ga stemme til «Luanne Platter» i den populære animerte TV-serien *King of the Hill*.

Deretter medvirket hun i filmen *Little Black Book* (2004), som ble en fiasko både blant kritikerne og publikum, og den kritikerroste *Sin City* (2005).

Våren 2006 lanserte Paul Oakenfold singelen «Faster Kill Pussycat» i samarbeid med Brittany Murphy. Sangen ble en populær hit på nattklubbene i USA, og kom inn på Billboards «Hot Dance Club Play chart». Den kom også på syvendeplass på den britiske singellisten.

I forbindelse med utgivelsen av filmen *Happy Feet* spilte hun inn en versjon av Queens sang «Somebody to Love» og av Earth, Wind & Fires «Boogie Wonderland».

### Privatliv

Murphy hadde en tid et forhold til skuespilleren Ashton Kutcher, og var forlovet med talentspeideren Jeff Kwatinetz i 2004. I desember 2005 forlovet hun seg med Joe Macaluso, en produksjonsassistent hun møtte mens hun arbeidet på settet til *Little Black Book*.

### Død

Britanny Murphy døde etter å ha fått hjertestans 20. desember 2009. Hun ble funnet bevisstløs i dusjen av sin mor, som tilkalte en ambulanse. Det ble forgjeves forsøkt gjenoppliving på stedet, og videre hele veien til sykehuset. Murphy ble erklært død to timer etter at ambulansen ble tilkalt. Rettsmedisineren i Los Angeles opplyste i februar 2010 at dødsfallet skyldtes lungebetennelse, og ifølge BBC skal reseptbelagt medisin også hatt en medvirkende faktor.

Den avsluttede rapporten viser at Murphy ikke hadde spor av alkohol eller narkotika i blodet. «Det viser ingen historie av alkohol eller dopmisbruk», står det i rapporten som ukebladet *TMZ* la ut på sine nettsider. Videre kan man lese at hun hadde høye nivåer av Vicodin i blodet, et opioid som brukes mot moderate til sterke smerter. Det var også spor av andre piller i blodet hennes.

Det har vært spekulasjoner om Brittany hadde spiseforstyrrelser da hun døde, men også dette ble tilbakevist i obduksjonsrapporten. «Kroppen hennes fremstår som sunn. Den var velutviklet, normalt muskuløs og slank, men ikke for slank. Hun var 165 cm høy og veide 52 kilo da hun døde, noe som er helt normalt», står det.

Ifølge rapporten var det en lungebetennelse som tok livet av skuespilleren, og den konstaterte også at døden kunne vært unngått om hun hadde kommet seg til legen tidligere.

«– Murphy hadde planlagt å dra til legen, men dessverre døde hun før hun rakk det. Dette er et tilfelle der en person som var syk, som led av både lungebetennelse og blodfattighet, tok smertestillende når hun egentlig skulle vært til behandling på sykehus,» sa assisterende lege Ed Winter til ukebladet *People*.

Utvalgt filmografi
------------------

| **År** | **Tittel** | **Rolle** | **Merknader** |
| --- | --- | --- | --- |
| 2010 | *Abandoned* | Mary |  |
| 2009 | *Megafault* | Dr Amy |  |
| 2007 | *Tinker Bell and the Ring of Belief* | Tingeling | (stemme, direkte til video) |
| 2006 | *The Groomsmen* |  |  |
| 2006 | *L O V E - and other disasters* | Jacks |  |
| 2006 | *Happy Feet* | Gloria | (stemme) |
| 2005 | *Sin City* | Shellie |  |
| 2004 | *Little Black Book* | Stacy |  |
| 2003 | *Uptown Girls* | Molly Gunn |  |
| 2003 | *Spun* | Nikki |  |
| 2003 | *Just Married* | Sarah McNerney |  |
| 2002 | *8 Mile* | Alex |  |
| 2001 | *Sidewalks of New York* | Ashley |  |
| 2001 | *Don't Say a Word* | Elisabeth Burrows |  |
| 2001 | *Summer Catch* | Dede Mulligan |  |
| 1999 | *Stjålne år* | Daisy Randone | (orig. *Girl, Interrupted*) |
| 1999 | *Drop Dead Gorgeous* | Lisa Swensen |  |
| 1999 | *The Devil's Arithmetic* | Rivkah |  |
| 1995 | *Clueless* | Tai Fraiser |  |

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Find a Grave, Find a Grave 45645726, besøkt 9. oktober 2017[Hentet fra Wikidata]
4. 1 2   Internet Broadway Database, Internet Broadway Database person-id 70024, besøkt 9. oktober 2017[Hentet fra Wikidata]
5. ↑   Genealogics[Hentet fra Wikidata]
6. ↑  «Brittany Murphy død av hjertestans». VG. 20. desember 2009. Besøkt 20. desember 2009.
7. 1 2  «Actress Brittany Murphy dead at 32». CNN. 20. desember 2009. Besøkt 20. desember 2009.
8. ↑  «Paul Oakenfold Album & Song Chart History». Billboard.
9. ↑  «Brittany Murphy's death caused by pneumonia». BBC News. 4. februar 2010. Besøkt 4. februar 2010.

Eksterne lenker
---------------

* (en) Brittany Murphy – kategori av bilder, video eller lyd på Commons Rediger på Wikidata

* (en) Brittany Murphy – galleri av bilder, video eller lyd på Commons Rediger på Wikidata
* (en) Brittany Murphy på Internet Movie Database Rediger på Wikidata

* (no) Brittany Murphy hos Filmfront Rediger på Wikidata

* (sv) Brittany Murphy i Svensk Filmdatabas Rediger på Wikidata

* (da) Brittany Murphy på Filmdatabasen Rediger på Wikidata

* (da) Brittany Murphy på Scope Rediger på Wikidata

* (fr) Brittany Murphy på Allociné Rediger på Wikidata

* (en) Brittany Murphy på AllMovie Rediger på Wikidata

* (en) Brittany Murphy hos Turner Classic Movies Rediger på Wikidata

* (en) Brittany Murphy hos Rotten Tomatoes Rediger på Wikidata

* (en) Brittany Murphy hos The Movie Database Rediger på Wikidata
* (en) Brittany Murphy på Discogs Rediger på Wikidata

* (en) Brittany Murphy på MusicBrainz Rediger på Wikidata

* (en) Brittany Murphy på Songkick Rediger på Wikidata

* (en) Brittany Murphy på Genius — sangtekster Rediger på Wikidata

* (en) Brittany Murphy på AllMusic Rediger på Wikidata

* (en) Brittany Murphy på AllMusic Rediger på Wikidata

### Intervjuer

* intervju august 2003, LatinoReview
* intervju oktober 2001, Mr. Showbiz
* intervju mai 2000, Brant Publications
* intervju mars 1999, Bikini Magazine

|  |  |
| --- | --- |
| Oppslagsverk/autoritetsdata | Prabook **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** MusicBrainz **·** Discogs **·** AllMusic **·** AllMusic
 |